ՀԻՄՆԱՎՈՐՈւՄ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ,  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ և ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»    ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

1. Անհրաժեշտությունը
Նախագծի ընդունումը պայմանավորված է մի շարք ծրագրերի բնականոն ընթացքների ապահովման անհրաժեշտությամբ.
        2․  Ընթացիկ իրավիճակը և խնդիրները․
            1049․ «Ճանապարհային ցանցի բարելավում» ծրագրի 
    1049-11012 «Կայունացման և զարգացման Եվրասիական հիմնադրամի աջակցությամբ իրականացվող Հյուսիս-հարավ միջանցքի Քաջարան Ագարակ 32 կմ հատվածի կառուցման համակարգում և կառավարում» միջոցառում.
 Հյուսիս-հարավ ճանապարհային միջանցքի ներդրումային Ծրագիր 4-ի շրջանակներում Քաջարան-Ագարակ շուրջ 32 կմ երկարությամբ ճանապարհահատվածի կառուցումն  ապահովելու նպատակով կատարված վերջնական հաշվարկների արդյունքում ՀՀ Սյունիքի մարզի Մեղրի համայնքի Տաշտուն, Լիճք և Մեղրի բնակավայրերում գտնվող ընդհանուր 88 հողամասերի ազդակիր հատվածներ ներառվել են ճանապարհի օտարման գոտու սահմաններում և ճանաչվել են հանրության գերակա շահ։ Հաշվի առնելով գերակա շահ ճանաչված տարածքների ձեռքբերման և շինարարական աշխատանքների անխափան իրականացումն ապահովելու անհրաժեշտությունը՝ առաջարկվում է միջոցառման համաֆինանսավորման միջոցներն ավելացնել 300,000.0 հազար դրամով, ընդ որում նշված գումարը վերաբաշխվում է նույն՝ 1049 ծրագրի 11016 միջոցառումից, հարկ է նշել նաև, որ միջոցառման վարկային միջոցներից նվազեցվում է 27,300․0 հազար դրամ, արդյունքում միջոցառման ընդհանուր գումարը կազմում է 272,700․0 հազար դրամ։ 
  Միաժամանակ հարկ է նշել, որ չնայած Հյուսիս-հարավ ճանապարհային միջանցքի զարգացման ծրագրի Սիսիան-Քաջարան 60կմ հատվածի պլանավորված հողամասերի օտարման գործընթացը ընթանում է, սակայն թվով 20 հողամասերի օտարման գործընթացը կավարտվի 2027թվականի սկզբին և համապատասխան վճարումները նույնպես կիրականացվեն 2027թվականի 1-ին եռամսյակում:
1049-11017. Կայունացման և զարգացման Եվրասիական հիմնադրամի աջակցությամբ իրականացվող Հյուսիս-հարավ միջանցքի  Քաջարանի թունելի և մոտեցումների կառուցման համակարգում և կառավարում
   Հայաստանի Հանրապետության և Կայունացման և զարգացման եվրասիական հիմնադրամի (այսուհետ՝ ԿԶԵՀ) միջև 2024 թվականի հուլիսի 26-ին ստորագրվել է վարկային համաձայնագիր, որը համալրվել է թիվ 1 համաձայնագրով և ուժի մեջ է մտել 2024 թվականի դեկտեմբերին։ Համաձայնագրի շրջանակներում իրականացվում է «Քաջարանի թունելի շինարարություն» ծրագիրը, որի շրջանակներում ֆինանսավորվում են ինչպես պահպանման, այնպես էլ կապիտալ ծախսերը։ Ծրագրի պահպանման ծախսերի ֆինանսավորման նպատակով վարկային միջոցներից առաջին մասհանումը կատարվել է 2025 թվականի հուլիսին։ Միաժամանակ, 2025 թվականի հունվար–հունիս ամիսներին իրականացված պահպանման ծախսերը ֆինանսավորվել են «Ճանապարհային դեպարտամենտ» հիմնադրամի սեփական միջոցների հաշվին և, ԿԶԵՀ-ի հետ ձեռք բերված համաձայնության հիման վրա համաձայն գործող ընթացակարգի, ենթակա են վերականգնման վարկային միջոցների հաշվին։
2026 թվականի պետական բյուջեով 1049 «Ճանապարհային ցանցի բարելավում» ծրագրի 11017 միջոցառման 4111 «Աշխատողների աշխատավարձեր և հավելավճարներ» հոդվածով նախատեսվել է 55,440.0 հազար դրամ վարկային միջոց, որից հուլիսի դրությամբ փաստացի ծախսը կազմել է շուրջ 28,000.0 հազար դրամ։ 2026 թվականի բյուջեով նախատեսված միջոցները նախատեսված են 2026 թվականի աշխատավարձերի ֆինանսավորման համար, մինչդեռ վերականգնման ենթակա գումարները վերաբերում են 2025 թվականին կատարված ծախսերին։ Նշված ծախսերի համար 2025 թվականի պետական բյուջեով անհրաժեշտ միջոցները նախատեսված են եղել, սակայն չեն օգտագործվել՝ վարկային միջոցների չմասհանման պատճառով։
Դոնորի մասհանումների ընթացակարգերի պահանջներին համապատասխան, ինչպես նաև վերականգնվող գումարները Հայաստանի Հանրապետության պետական բյուջեում պատշաճ արտացոլելու նպատակով, անհրաժեշտ է 2026 թվականի բյուջեում լրացուցիչ նախատեսել շուրջ 27,300.0 հազար դրամ՝ 2025 թվականին կատարված և վերականգնման ենթակա ծախսերի փոխհատուցման համար։ Հաշվի առնելով վերոգրյալը՝ անհրաժեշտություն է առաջանում 1049 «Ճանապարհային ցանցի բարելավում» ծրագրի 11017 միջոցառման 4111 «Աշխատողների աշխատավարձեր և հավելավճարներ» հոդվածը համալրել շուրջ 27,300.0 հազար դրամով։ Նշված վերաբաշխումն առաջարկվում է իրականացնել նույն ծրագրի 11012 միջոցառման 4111 «Աշխատողների աշխատավարձեր և հավելավճարներ» հոդվածի վարկային միջոցների հաշվին, որի արդյունքում միջազգային ծրագրերի իրականացման համար նախատեսված աշխատավարձի ընդհանուր ֆոնդը կմնա անփոփոխ։ 
Սույն փոփոխությունը չի ազդում միջոցառման արդյունքային ցուցանիշների վրա։
1049-21004․ «Ասիական զարգացման բանկի աջակցությամբ իրականացվող  Մ6 Վանաձոր - Ալավերդի - Վրաստանի սահման միջպետական նշանակության ճանապարհի ծրագրի կառուցում և հիմնանորոգում» միջոցառում.
Թիվ 3449-ARM վարկային համաձայնագրի գործողության ժամկետն ավարտվել է 2025թ դեկտեմբերի 31-ին՝ այդ օրվա դրությամբ ներկայացված արդյունքների (նախագծանախահաշվային փաստաթղթեր) համար մինչև 30․06․2026թ․ վճարումներ կատարելու հնարավորությամբ։ Միաժամանակ տեղեկացնում ենք, որ խորհրդատուի պայմանագրային արժեքը կազմում է 2,024,931.45 եվրո, մինչդեռ 2026 թվականի հունիսի 30-ի դրությամբ խորհրդատուին վճարվել է 1,948,122.85 եվրո։ Պայմանագրով նախատեսված արդյունքների մի մասի՝ 76,808.60 եվրո արժեքով, ներկայացման ժամկետը սահմանված է 2026 թվականի երրորդ եռամսյակում, այսինքն՝ վարկային համաձայնագրի գործողության ժամկետի ավարտից հետո։ Հետևաբար, պայմանագրային արժեքի մնացորդը՝ 76,808.60 եվրո (համարժեք՝ 35,000.00 հազար ՀՀ դրամ), ենթակա է վճարման 2026 թվականի երրորդ եռամսյակում՝ Հայաստանի Հանրապետության պետական բյուջեի միջոցների հաշվին։
    1049-21006. «Ասիական զարգացման բանկի աջակցությամբ իրականացվող Հյուսիս-հարավ միջանցքի զարգացման վարկային ծրագիր, Տրանշ 2» միջոցառում. 
 Թիվ 2729-ARM վարկային համաձայնագրի  գործողության ժամկետն ավարտվել է 2024թ դեկտեմբերի 31-ին, որից հետո բոլոր վճարումներն իրականացվում են ՀՀ Կառավարության համաֆինանսավորման միջոցների հաշվին: Ծրագիրը գտնվում է հետերաշխիքային փուլում՝ մինչև 2026թ.-ի  դեկտեմբերը: Ներկայումս կապալառուների կողմից իրականացվում են ինչպես թերությունների վերացման, այնպես էլ ձմեռ-գարուն-ամառ սպասարկման աշխատանքներ, որոնց դիմաց չվճարված պարտավորությունները կազմում են շուրջ 190,000.0 հազար ՀՀ դրամ: Բացի այդ, ներկայացված բանկային երաշխիքի հիման վրա Կապալառուին անհրաժեշտ է վճարել նաև հետավարտական գումարի վերջին 5%-ը, որի գումարի ընդհանուր չափը կազմում է 3,152,695 ԱՄՆ դոլար, որից առաջին կիսամյակի բյուջեի հաշվին վճարվել է 1,822,440 ԱՄՆ դոլար, իսկ վճարման ենթակա մնացորդը կազմում է 1,330,255 ԱՄՆ դոլար կամ շուրջ 509,000.0 հազար ՀՀ դրամ: Միևնույն ժամանակ տեղեկացնում ենք, որ առկա է բյուջետային և փաստացի վճարման օրվա փոխարժեքից առաջացող ռիսկ: Սույն միջոցառման 5112 հոդվածի տարեկան ճշտված բյուջեի (որը կկազմի 3,193,225.4 հազար ՀՀ դրամ) նկատմամբ փոխարժեքային ծախսը կկազմի շուրջ 51,000.0 հազար ՀՀ դրամ: Նշված պարտավորությունները մարելու համար անհրաժեշտ է կատարել բյուջեի ավելացում 750,000.0 հազար ՀՀ դրամի չափով: 
1049-21009 «Եվրոպական ներդրումային բանկի աջակցությամբ իրականացվող Հյուսիս-հարավ միջանցքի զարգացման վարկային ծրագիր, Տրանշ 3» միջոցառում.
Միջոցառման շրջանակներում ընթանում են Լանջիկ-Գյումրի ճանապարհահատվածի հետերաշխիքային սպասարկման, ինչպես նաև մնացորդային շինարարական աշխատանքների ավարտման գործընթացները: Այդ աշխատանքների պատշաճ վերահսկողությունն ապահովելու նպատակով անհրաժեշտ է պահպանել տեխնիկական հսկողություն իրականացնող խորհրդատուի ներգրավվածությունը, ինչպես նաև կապալառուի հետ ծագած վեճերի կարգավորման գործընթացում ապահովել խորհրդատուի պայմանագրային մասնագետի անմիջական մասնակցությունը։ Հաշվի առնելով գործող պայմանագրով ստանձնած պարտավորությունները՝ առաջարկվում է միջոցառման 5134 հոդվածով նախատեսված հատկացումներն ավելացնել 62,400.0 հազար դրամով։
 1049-21029․ «Վերակառուցման և զարգացման եվրոպական բանկի աջակցությամբ իրականացվող Հյուսիս-հարավ ճանապարհային միջանցքի Սիսիան-Քաջարան Հարավային հատվածի կառուցում» և 1049-21030․«Եվրոպական ներդրումային Բանկի աջակցությամբ իրականացվող, Հայաստան. Սիսիան-Քաջարան ճանապարհահատվածի ծրագրի, Հարավային հատվածի կառուցում» միջոցառումներ.
Նշված միջոցառումների շրջանակներում իրականացվող Սիսիան-Քաջարան Հարավային հատվածի կառուցման ծրագիրը ներկայումս գտնվում են տեխնիկական հսկողության ծառայություններ մատուցող խորհրդատուի և կապալառուի ընտրության մրցութային փուլում։ Երկու մրցույթների շրջանակներում արդեն ամփոփվել են գնահատման առաջին փուլի արդյունքները, և նախատեսվում է մեկնարկել գնահատման երկրորդ փուլը։ Հաշվի առնելով, որ նշված միջոցառումների շրջանակներում նախատեսված միջոցների օգտագործումը նախատեսվում է ավելի ուշ ժամկետներում, առաջարկվում է դրանց մի մասն ուղղել 1049 ծրագրի 21004, 21006 և 21009 միջոցառումների շրջանակներում առաջացած պարտավորությունների մարմանը։
Միաժամանակ տեղեկացնում ենք, որ Հայաստանի Հանրապետության կառավարության որոշման նախագիծը մշակվել է՝ հիմք ընդունելով Հայաստանի Հանրապետության կառավարության 2025 թվականի դեկտեմբերի 4-ի N 1761-Ն որոշման 38-րդ կետի 3-րդ ենթակետի պահանջները, համաձայն որոնց համաֆինանսավորման միջոցները նախ ուղղվում են Հայաստանի Հանրապետության կառավարության պահուստային ֆոնդ, այնուհետև սահմանված կարգով վերաբաշխվում են։ 
3․ Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից։
4. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին. 
Որոշման նախագծի ընդունմամբ Հայաստանի Հանրապետության պետական բյուջեի եկամուտներում և ծախսերում փոփոխություն տեղի չի ունենա։
5. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին
Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:
6. Ակնկալվող արդյունք
Նախագծի ընդունմամբ կապահովվի  ՀՀ տարածքային կառավարման և ենթակառուցվածքների նախարարության կողմից իրականացվող մի շարք ծրագրերով նախատեսված միջոցառումների բնականոն ընթացքը։
7. Կապը ռազմավարական փաստաթղթերի հետ.

